Eesti raamatu edaspidise arengusuuna selgitamiseks oleks tarvis mitte vaid üksikuil pead murda. Praegusel kohal pida­gem silmas ainult üht: raamatu mõju on pikaldane, aastaküm­nete pärast alles valmib vili; see vili on aga igal juhul  rahva saatust määrav ja seepärast suurimat hoolt ja tähe­lepanu raamatule. Raamat, nagu öeldud, pole aktiivne jõud, ta laseb teha, mis temaga tehakse, kuid aegamööda pääseb ta mõjule, ja kui on temaga talitatud halvasti, tasub see end kurjasti kätte. Väikerahvale on raamat see jõud, mida ta oma tahte järgi saab tunduvalt kõvendada või nõrgendada: see on nõidusvahend rahva elus, mille juures peab manitsema - ole oma õnne sepp.